2023 2 23
LT
Europos Sąjungos oficialusis leidinys
L 58/2041 EUROPOS IŠORĖS VEIKSMŲ TARNYBA
2 2 — SKYRIUS KITOS VEIKLOS IŠLAIDOS (tęsinys)
225
(tęsinys)
2250
(tęsinys) — siekiant praktiškai išbandyti galimas Europos diplomatijos akademijos ypatybes ir įvertinti jų poveikį, kartu su tyrimu gali būti vykdomi keli projektai, kurių metu gauta informacija būtų įtraukta į tyrimą, pavyzdžiui, tai galėtų būti Europos diplomatijos akademijos bandomieji kursai ir (arba) preliminariosios pratybos, kurios įeitų į dviejų mėnesių trukmės stacionariąją bandomąją programą, skirtą iš valstybių narių ir Sąjungos institucijų atrinktiems 60 naujų darbuotojų ir diplomatų stažuotojų; taip pat gali būti vykdoma programa „Erasmus diplomatams“, pagal kurią maždaug 60 jaunų diplomatų pirmaisiais tarnybos metais daugiausia du mėnesius dirbtų kitos valstybės narės užsienio tarnyboje arba EIVT, įskaitant atsitiktinai atrinktą Sąjungos delegaciją.
Šio bandomojo programos „Erasmus diplomatams“ kurso metu taip pat gali būti išnagrinėta galimybė EIVT darbuotojams daugiausia du mėnesius padirbėti ne savo valstybės narės būstinėje.
Jei šie bandomieji kursai būtų sėkmingi, bus galima parengti vienų metų akademinę programą.
Pagal bandomąjį projektą dabartinėmis sąlygomis bus galima finansuoti Europos diplomatijos akademijos įsteigimo tyrimą ir šių dviejų pirmiau aprašytų bandomųjų kursų parengimą.
Bandomojo projekto vykdymo pratęsimas vieniems metams suteiks tvirtesnį pagrindą ir taip bus užtikrintas projekto tvarumas.
Antrojo bandomojo projekto etapo tikslas bus dvejopas: — išplečiant tyrimą pateikti daugiau analizės ir galimybių sukurti Europos diplomatinę akademiją, pateikiant mokymo poreikių analizę ir visų pirma nagrinėjant būsimos akademijos tikslines grupes, įskaitant galimybę tiems, kurie tuo domisi, ateityje tapti Sąjungos diplomatais, kurie nėra valstybės narės diplomatai.
Tyrime taip pat turėtų būti analizuojamas pasirengimas galimam darbui EIVT ir Sąjungos delegacijose; — surengti antruosius bandomuosius akademinius metus (po tų metų, kurie buvo numatyti pirmuoju bandomojo projekto etapu), kad būtų atsižvelgta į jo rezultatus valstybių narių diplomatų dalyvavimo būsimoje Europos diplomatinėje akademijoje aspektu.
Iš esmės, kaip ir pirmuoju etapu, dalyviai turėtų būti maždaug 60 diplomatų naujokų ir stažuotojų iš valstybių narių ir Sąjungos institucijų.
Šiais antraisiais metais abu pirmiau minėti bandomojo projekto elementai – tyrimas ir bandomoji akademinė programa – turėtų suteikti būtiną tvirtą įrodymų bazę ir turėtų būti atlikta analizė, susijusi su teisine ir administracine sąranga, įgyvendinimo modeliu, valdymo organais ir biudžeto reikalavimais būsimai Europos diplomatijos akademijai.
Minėtos analizės rezultatai taip pat turėtų būti susiję su galimomis Europos diplomatijos akademijos įsikūrimo vietomis, kurios galėtų būti išsidėsčiusios įvairiose Sąjungoje veikiančiose akademinio ir diplomatinio mokymo įstaigose, kurios yra labai specializuotos Sąjungos išorės veiksmų srityje, kad būtų galima pasinaudoti šių įstaigų akademine ir praktine patirtimi šioje srityje.
Teisinis pagrindas
Bandomasis projektas, kaip tai suprantama 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr.
1296/2013, (ES) Nr. 1301/2013, (ES) Nr. 1303/2013, (ES) Nr.
1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1) 58 straipsnio 2 dalyje.